CELEX: 32009R0904
Language: fi
Date: 2009-09-28 00:00:00
Title: Komission asetus (EY) N:o 904/2009, annettu 28 päivänä syyskuuta 2009 , guanidinoetikkahapon hyväksymisestä broilerien rehun lisäaineena (ETA:n kannalta merkityksellinen teksti)

29.9.2009   
            
            
               FI
            
            
               Euroopan unionin virallinen lehti
            
            
               L 256/28
            
         
      KOMISSION ASETUS (EY) N:o 904/2009,
   annettu 28 päivänä syyskuuta 2009,
   guanidinoetikkahapon hyväksymisestä broilerien rehun lisäaineena
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
            
         
               (2)
            
            
               Asetuksen (EY) N:o 1831/2003 7 artiklan mukaisesti on jätetty hakemus tämän asetuksen liitteessä esitetyn valmisteen hyväksyntää varten. Hakemuksen mukana on toimitettu tiedot ja asiakirjat, joita asetuksen (EY) N:o 1831/2003 7 artiklan 3 kohdan nojalla edellytetään.
            
         
               (3)
            
            
               Hakemus koskee guanidinoetikkahapon (CAS N:o 352–97–6) hyväksymistä broilerien rehun lisäaineena, joka on luokiteltava lisäaineluokkaan ”ravitsemukselliset lisäaineet” ja funktionaaliseen ryhmään ”aminohapot, niiden suolat ja analogit”.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 3 päivänä maaliskuuta 2009 antamassaan lausunnossa (2), että guanidoetikkahapolla (CAS N:o 352–97–6) ei ole haitallisia vaikutuksia eläinten terveyteen, ihmisten terveyteen tai ympäristöön. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös rehun lisäaineen analyysimenetelmää koskevan raportin, jonka on laatinut asetuksella (EY) N:o 1831/2003 perustettu yhteisön vertailulaboratorio.
            
         
               (5)
            
            
               Valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen valmisteen käyttö tämän asetuksen liitteessä kuvatulla tavalla olisi hyväksyttävä.
            
         
               (6)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Hyväksytään lisäaineluokkaan ”ravitsemukselliset lisäaineet” ja funktionaaliseen ryhmään ”aminohapot, niiden suolat ja analogit” kuuluva liitteessä tarkoitettu valmiste eläinten rehussa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä syyskuuta 2009.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EUVL L 268, 18.10.2003. s. 29.
   
      (2)  The EFSA Journal (2009) 988, s. 1.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  mg/kg täysrehua, jonka kosteuspitoisuus on 12 %
               
            
                  
                     Luokka: ravitsemukselliset lisäaineet. Funktionaalinen ryhmä: aminohapot, niiden suolat ja analogit.
                  
               
            
                  3c3.7.2
               
               
                  —
               
               
                  Guanidoetikkahappo
               
               
                  
                               
                           
                           
                              Lisäaineen koostumus:
                              Guanidoetikkahappo, jonka puhtausaste on vähintään 98 % (kuiva-aineesta)
                           
                        
                               
                           
                           
                              Tehoaineen ominaispiirteiden kuvaus:
                              Guanidinoetikkahappo CAS N:o 352–97–6 (C3H7N3O2), joka on tuotettu kemiallisella synteesillä seuraavien aineiden kanssa:
                              
                                           
                                       
                                       
                                          ≤ 0, % disyaaniamidi
                                       
                                    
                                           
                                       
                                       
                                          ≤ 0,03 % syaaniamidi
                                       
                                    
                        
                               
                           
                           
                              Analyysimenetelmä (1):
                              Ionikromatografia (IC) UV-detektion kanssa/ (λ = 200 nm)
                           
                        
               
                  Broilerit
               
               
                  —
               
               
                  600
               
               
                  600
               
               
                  Kosteuspitoisuus on ilmoitettava.
                  Lisäaine sekoitetaan rehuseokseen esiseoksena.
               
               
                  19.10.2019
               
            
         (1)  Yksityiskohtaisia tietoja analyysimenetelmistä seuraavassa yhteisön vertailulaboratorion osoitteessa: www.irmm.jrc.be/crl-feed-additives